Vi have et super fint ophold i det lille gule hus på hjørnet af Ingraham St. & Moorland Dr. (1604 Moorland Dr.). Adressen som er vist på AirBnb er ikke den rigtige!

Husets placering er tæt på strand, by og indkøb, man skal dog have en bil for at komme rundt. Huset har ikke egen parkering og man skal parkere på en af sidevejene i nærheden af huset. Vi fandt dog altid en parkeringsplads indenfor 2-300 meters afstand.

Ingraham St. er en temmelig trafikeret vej, hvor der hele tiden kører biler. Dette giver en hel del støj og da det er for varmt til at sove med lukkede vinduer, kan dette være noget generende.

Stranden lige nede ad vejen er dejlig og stille, men man skal ud til Pacific Beach eller Mission Beach for at opleve Stillehavets brede sandstrande og de store bølger. Super dejligt.

Køkkenet indeholder alt der er brug for til 4 personer og der er endda kaffefiltre m.m.

Vi mødte Drew som kom forbi for at sikre at alt var som det skulle være og fortalte at hvis der var noget, så skulle vi endelig kontakte ham. Et enkelt spørgsmål undervejs på email blev besvaret hurtigt. Det var en meget positiv oplevelse.

Dette er vores første booking på AirBnB, men det har været en meget positiv oplevelse og der har har været absolut ingen problemer undervejs. Det har været både bedre og billigere end at bo på hotel, så det gør vi også næste gang.

Tak til Drew, Neal og Aimee, for muligheden at bo i deres hus.